Ministère d'État

De Staatsministère (fr: Ministère d'État, gekierzt ME) zu Lëtzebuerg, ass e Ministère, dee vum Premierminister (och nach Staatsminister) geleet gëtt. E koordinéiert déi alldeeglech Geschäfter vun der Lëtzebuerger Regierung a garantéiert d'Eenegkeet vun de Prinzippien, déi an de verschiddenen Deeler vum Staat applizéiert ginn. Allgemenges De Premierminister huet d'Presidence iwwer de Regierungsrot. Bei enger Stëmmegläichheet am Regierungsrot ass seng Stëmm ausschlaggeebend. An extrem dréngende Fäll kann hien eng Decisioun huelen, déi eigentlech an der Kompetenz vum Regierungsrot läit. Hie muss de Regierungsrot an deem Fall an der nächster Sëtzung doriwwer an d'Bild setzen. Kompetenz vum Staatsministère D'Servicer a Verwaltungen déi ënnert d'Kompetenz vum Staatsministère falen, sinn am interne Reglement vun der Regierung festgehalen. Dozou gehéieren ë. a.: Allgemenges Presidence a Generalsekretariat vun der Regierung d'institutionell Relatioune mam Grand-Duc, der Chamber an dem Staatsrot de Wirtschafts- a Sozialrot d'Mënscherechtskommissioun de Comité pour la mémoire de la Deuxième guerre mondiale d'Relatiounen tëscht dem Staat an de reliéise Communautéiten d'Bezéiunge mat der Zentralbank, an Zesummenaarbecht mam Finanzminister d'Œuvre nationale Grand-Duchesse Charlotte Héije Kommissariat fir national Sécherheet Staatlechen Informatiouns- a Pressedéngscht, deen d'Medien an d'Ëffentlechkeet iwwer d'Aktivitéite vun der Regierung informéiert national Gielercher ëffentlech Zeremonien Chamberwalen, Wale fir d'Europäescht Parlament; Referendumen Kommissioun fir den Zougang op Dokumenter Kommissioun fir Wirtschaft a Rationaliséierung Konferenzzentrum vun der Regierung am Sennenger Schlass alles wat d'Staatssécherheet ugeet, wéi zum Beispill den Héije Kommissariat fir national Sécherheet, de Noriichtendéngscht, de Cybersecurity Board an de Computer Emergency Response Team. Medien a Kommunikatioun De Service fir Kommunikatioun a Medien huet d'Responsabilitéit vum Minister fir Kommunikatioun a Medien, a këmmert sech em d'Medien, de Weltraum, elektronesch Kommunikatiounen a Postservicer gradewéi ëm den Dateschutz. Departement fir Medien, Connectivitéit an digitalen Agenda Medien: Entwécklung vun audiovisuellen Aktivitéiten; geschriwwe Press; audiovisuell Medien; Radio, Internet, Presserot; audiovisuell Produktioun; Kommissariat bei der CLT-UFA; Média de service public 100,7; Informatiounsgesellschaft Weltraum: Lëtzebuergesch Satellittesystemer; SES; Kommissariat bei der SES Connectivitéit: Politik vun den elektronesche Kommunikatiounsnetzwierker a -servicer; EU-Telekommunikatiounsrot; LuxConnect (zesumme mam Minister fir Digitaliséierung), MyConnectivity GIE; Radiokommunikatioun, Postsdéngschter Nationaalt integréiert Funknetz (RENITA); reglementéierten ëffentlechen Déngscht vum globale Satellittennavigatiounssystem aus dem Galileo-Programm Digitalpolitik: reglementaresche Kader fir nei Technologien (z. B. kënschtlech Intelligenz); - Dateschutz; Datenpolitik; digital Rechter; Koordinatioun vun der Politik am Beräich vun der kënschtlecher Intelligenz (an Zesummenaarbecht mam Minister fir Digitaliséierung, dem Héichschoulministère an dem Wirtschaftsministère) Relatioune mat der Autorité luxembourgeoise indépendante de l'audiovisuel (ALIA), der Commission nationale pour la protection des données (CNPD) an dem Institut luxembourgeois de régulation (ILR) Relatioune mat der Chamber Relatioune mat der Chamber; Koordinatioun tëscht der parlamentarescher an der Regierungsaarbecht Zentrale Legislatiounsservice, deen den institutionelle Lien tëscht der Regierung, der Chamber an dem Staatsrot assuréiert an och fir d'Publikatioun vum Journal Officiel (Mémorial) responsabel ass Kuckt och Regierung (Lëtzebuerg) Lëscht vun de lëtzebuergesche Premierministeren Um Spaweck De Ministère op gouvernement.lu, der Websäit vun der Regierung Referenzen an Notten